'Timol se beserings stem nie met 'n val ooreen nie' | Maroela Media
'n Spesialis-patoloog het Woensdag aan die Pretoriase hooggeregshof gesê die wyle anti-apartheidsaktivis, Ahmed Timol, het erge skedelbeserings opgedoen, waarskynlik voor sy afsterwe in Oktober 1971.
Dr. Shakeera Holland het getuig tydens die derde dag van die tweede fase van die Timol-verhoor.
Holland het gesê volgens haar bevindings, het Timol 'n skedelbesering opgedoen wat moontlik deur 'n stomp voorwerp, soos 'n hamer of 'n ysterstaaf, veroorsaak is. "Dit wil voorkom of die fraktuur nie verband hou met 'n val van 'n hoë hoogte af nie."
Owerhede het in daardie stadium aangevoer Timol het sy eie lewe geneem deur uit 'n venster op die 10de verdieping van die John Vorster Plein-stasie (nou bekend as Johannesburg Sentraal-stasie) te spring.
Holland het bygevoeg Timol het verskeie ander beserings gehad, wat hy moontlik vier tot ses dae voor sy dood opgedoen het. "Daar was verskeie wonde wat nie aan die val toegeskryf kan word nie." Sy het verwys na gesigfrakture wat geïsoleer voorkom en nie direk met die basis van skedelfrakture verbind word nie.
Timol is in 1971 saam met sy vriend dr. Salim Essop in hegtenis geneem toe 'n motor, waarin hulle gery het, deur die polisie voorgekeer is. Verbode SAKP- en ANC-literatuur is in die motor gevind.
Timol se familie het deurgaans volgehou die polisie het hom vermoor. Hulle het die polisie se bewering dat hy sy eie lewe geneem het, verwerp.
Die verhoor, wat Timol se familie gebring het, het ten doel om 'n uitspraak deur landdros JL de Villiers in Junie 1972, om te keer, wat bevind het dat Timol selfmoord gepleeg het.
Regtig wie sit nou agter die klomp gemors iemand soek sensasie en nou alweer n witte teen wittes wat ou koeie uit die Sloot grawe my MA het altyd gesê laat die dooies met rus of is dit nou weer aandag afleier van zuma af
Terroris word nou tot held verhef
Was dit 'n baie ou fraktuur of 'n varse? X-straal plate kan mos meer wys. Kon iemand in die hele gebou nie sien hoe hy self deur die venster val nie? Hy moes verby al die onderste verdiepings mos voor hul vensters verby geval het? So, eintlik is die hele gebou skuldig daaraan, en het niks gedoen nie. Het dit gedurende dag of aand gebeur?
Hoekom nou weer geld mors met goed jare gelede gebeur het hoekom gebruik hulle nie geld om my seun se dood te ondersoek nie hy is 6 jaar terug vermoor en ek nog niks gehoor nie en hy was n wets gehoorsame landsburger nie n terroris nie
Eensydig… nou skielik na 40 jaar. Hoekom nie 23 jaar gelede nie? Dit het 'n sterk Zupta-reukie. Een Oosterse bevolkingsgroep is nou erg op die voorgrond. Natuurlik is die Engelse altyd daar~ hoogheilig en bitterbek. Menings en teoriee van onervare kundiges en stokou gryses wat bollemakiesie slaan… Vreemd. Wat wil die mense bereik? Afrikaners word weer met saamgestelde rente as boewe uitgemaak. Terroriste wat dood en skade veroorsaak het om 'n regering omver te werp, word sedert 1994 tot helde verhef. Sal die Weste ook oor 'n paar jaar huidige terroriste op hierdie wyse vereer?